《孝和皇帝挽歌》
唐代·贾曾

新命千龄启，鸿图累圣馀。天行应潜跃，帝出受图书。

礼若传尧旧，功疑复夏初。梦游长不返，何国是华胥。

作者简介：贾曾（？—727），少知名。711年为吏部员外郎。唐玄宗为太子遴选宫僚，以曾为舍人。太子数使釆女乐，就率更寺肄习，曾谏阻之。俄擢中书舍人，以父嫌名不拜。徙谏议大夫知制诰。开元初，与苏晋同掌制诰，皆以文辞称，时称“苏、贾”。